pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คกก.สิ่งแวดล้อมแห่ชาติ เห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง
วันพฤหัสบดีที่ 22 ตุลาคม 2563
คกก.สิ่งแวดล้อมแห่ชาติ เห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง
พลเอก ประวิตร วงษ์สุวรรณ รองนายกรัฐมนตรี เป็นประธานการประชุม คกก.สิ่งแวดล้อมแห่ชาติ ที่ประชุมเห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง
วันนี้ (22 ต.ค.63) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณรองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 6/2563 โดยมี นายวราวุธ ศิลปะอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมด้วย
ทั้งนี้ที่ประชุมได้มีการพิจารณารายงาน EIA จํานวน 3 โครงการ โดยมีมติ ดังนี้ 1) เห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง ของการรถไฟฟ้าขนส่งมวลชนแห่งประเทศไทย โดยเพิ่ม 2 สถานีเพื่อเข้าสู่เมืองทองธานี ( สถานี MT-01 อยู่บริเวณหน้าอาคารอิมแพ็คชาเลนเจอร์ และสถานี MT-02 อยู่บริเวณด้านหน้าของทะเลสาบเมืองทองธานี ใกล้กับเอส ซี จี สเตเดี้ยม มีระยะทางรวมประมาณ 3 กิโลเมตร) 2) เห็นชอบรายงาน EIA โครงการรถไฟความเร็วสูง สายกรุงเทพฯ-นครราชสีมา (ช่วงชุมทางบ้านภาชี-นครราชสีมา) ของการรถไฟแห่งประเทศไทย ซึ่งมีการเปลี่ยนแปลงรายละเอียดโครงการส่วนที่เป็นอุโมงค์ การปรับโครงสร้างโครงการบางช่วง การปรับตําแหน่งศูนย์ซ่อมบํารุง และการปรับรูปแบบสถานีนครราชสีมา ให้สอดคล้องกับโครงการรถไฟทางคู่ ทั้งนี้มอบหมายให้กระทรวงคมนาคมและการรถไฟแห่งประเทศไทยรับข้อสังเกตของที่ประชุมไปประกอบการพิจารณาเพื่อดําเนินการก่อนเสนอคณะรัฐมนตรีต่อไป และ 3) เห็นชอบโครงการอาคารเช่าสําหรับผู้มีรายได้น้อย จังหวัดเพชรบุรี (โพไร่หวาน) ของการเคหะแห่งชาติ ซึ่งเป็นโครงการอาคารอยู่อาศัยรวมสําหรับเช่า จํานวน 246 ห้อง
นอกจากนี้ ที่ประชุม ได้มีการพิจารณาเกี่ยวกับการจัดการขยะ ได้แก่เห็นชอบการแต่งตั้งคณะอนุกรรมการเพื่อแก้ไขปัญหาการบริหารจัดการขยะมูลฝอยบนเกาะ เพื่อให้การจัดการขยะมูลฝอยบนเกาะ โดยเฉพาะเกาะที่เป็นแหล่งท่องเที่ยว มีการจัดการอย่างถูกต้องตามหลักวิชาการ บริหารจัดการขยะมูลฝอยบนเกาะตั้งแต่ต้นทางถึงปลายทาง ลดปัญหาการขนส่งขยะข้ามไปกําจัดบนแผ่นดินใหญ่ รวมทั้งที่ประชุมเห็นชอบมาตรการการแก้ไขปัญหาการจัดการขยะอิเล็กทรอนิกส์ ทั้งที่เกิดขึ้นในประเทศและที่นําเข้าจากต่างประเทศ โดยการจัดการสถานที่รับคืนขยะอิเล็กทรอนิกส์และนําไปจัดการอย่างถูกต้อง และการยกเลิกนําเข้าขยะอิเล็กทรอนิกส์ 428 รายการ เป็นต้น
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ห่วงประชาชนที่ได้ผลกระทบจากเหตุท่อส่งก๊าซรั่ว และเกิดเพลิงไหม้ จ.สมุทรปราการ สั่งบรรเทาความเดือดร้อนเบื้องต้น พร้อมเร่งตรวจสอบสาเหตุ
วันพฤหัสบดีที่ 22 ตุลาคม 2563
นายกรัฐมนตรี ห่วงประชาชนที่ได้ผลกระทบจากเหตุท่อส่งก๊าซรั่ว และเกิดเพลิงไหม้ จ.สมุทรปราการ สั่งบรรเทาความเดือดร้อนเบื้องต้น พร้อมเร่งตรวจสอบสาเหตุ
นายกรัฐมนตรี ห่วงประชาชนที่ได้ผลกระทบจากเหตุท่อส่งก๊าซรั่ว และเกิดเพลิงไหม้ จ.สมุทรปราการ สั่งบรรเทาความเดือดร้อนเบื้องต้น พร้อมเร่งตรวจสอบสาเหตุ
วันนี้(22ตุลาคม2563)นายอนุชาบูรพชัยศรีโฆษกประจําสํานักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีกระทรวงกลาโหมสั่งการให้หน่วยงานที่เกี่ยวข้องเร่งตรวจสอบเหตุท่อแก๊สรั่วจนเกิดเพลิงไหม้และเหตุระเบิดในพื้นที่ตําบลเปร็งอําเภอบางบ่อจังหวัดสมุทรปราการจนเป็นเหตุทําให้มีผู้เสียชีวิตและมีผู้บาดเจ็บสร้างความเสียหายต่อบ้านเรือนและทรัพย์สินของประชาชนที่อยู่ในระยะใกล้เคียงทําให้รถยนต์และรถจักรยานยนต์ถูกไฟไหม้ได้รับความเสียหาย
โดยนายกรัฐมนตรีได้กําชับเร่งให้ความช่วยเหลือประชาชนที่ได้รับผลกระทบเพื่อบรรเทาความเดือดร้อนในเบื้องต้นแล้วพร้อมกันนี้ยังได้แสดงความเสียใจต่อครอบครัวผู้เสียชีวิตและผู้ที่ได้รับบาดเจ็บรวมถึงประชาชนที่ได้รับผลกระทบขอให้หน่วยงานที่เกี่ยวข้องตรวจสอบสาเหตุอย่างละเอียดโดยเฉพาะผลกระทบต่อสุขภาพของประชาชนทั้งนี้ให้จัดตั้งศูนย์ควบคุมเหตุฉุกเฉินแจ้งเตือนประชาชนให้รับทราบและเร่งแก้ไขสถานการณ์อย่างเต็มที่และให้รายงานความคืบหน้าให้ทราบต่อไป
------------------------------
รัฐบาลไทย-ข่าวทำเนียบรัฐบาล-  บีโอไอหารือนักลงทุนเกาหลี
วันพฤหัสบดีที่ 22 ตุลาคม 2563
บีโอไอหารือนักลงทุนเกาหลี
บีโอไอหารือนักลงทุนเกาหลี
บีโอไอหารือนักลงทุนเกาหลี
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย) พร้อมด้วยทีมผู้บริหารของบีโอไอ ร่วมประชุมกับนายคิม โดซูน ประธานหอการค้าเกาหลี-ไทย ผู้บริหารหอการค้าฯ และนายกสมาคมผู้ผลิตชิ้นส่วนของซัมซุง และแอลจี เพื่อแลกเปลี่ยนความคิดเห็นต่อการชักจูงการลงทุนในอุตสาหกรรมที่เกาหลีมีศักยภาพ รวมทั้งแนวทางแก้ไขปัญหาและอุปสรรคที่มีผลต่อการลงทุนของกลุ่มบริษัทเกาหลีในช่วงสถานการณ์โควิด-19 เพื่อรักษาและขยายฐานการลงทุนของเกาหลีในไทย ณ โรงแรมดุสิต ธานี พัทยา จังหวัดชลบุรี เมื่อเร็วๆ นี้
รัฐบาลไทย-ข่าวทำเนียบรัฐบาล-ธพส. เตรียมจับมือ ทีโอที เล็งเปิดพื้นที่ศูนย์ประชุมฯ เชียงใหม่ ปั้นไอเดียจัดแข่งขันสตาร์ทอัพ ขานรับนโยบาย รมว.คลัง
วันพฤหัสบดีที่ 22 ตุลาคม 2563
ธพส. เตรียมจับมือ ทีโอที เล็งเปิดพื้นที่ศูนย์ประชุมฯ เชียงใหม่ ปั้นไอเดียจัดแข่งขันสตาร์ทอัพ ขานรับนโยบาย รมว.คลัง
ธพส. เตรียมเจรจาบริษัท ทีโอที จํากัด (มหาชน) เปิดพื้นที่สนับสนุนการแข่งขันสตาร์ทอัพที่ศูนย์ประชุมและแสดงสินค้านานาชาติฯ เชียงใหม่ หวังสานธุรกิจใหม่  สร้างรายได้สู่ชุมชน ขานรับนโยบาย รมว.คลัง เพื่อฟื้นฟูเศรษฐกิจฐานราก
บริษัท ธนารักษ์พัฒนาสินทรัพย์ จํากัด (ธพส.) เตรียมเจรจาบริษัท ทีโอที จํากัด (มหาชน) เปิดพื้นที่สนับสนุนการแข่งขันสตาร์ทอัพที่ศูนย์ประชุมและแสดงสินค้านานาชาติฯ เชียงใหม่ หวังสานธุรกิจใหม่ สร้างรายได้สู่ชุมชน ขานรับนโยบายรัฐมนตรีว่าการกระทรวงการคลังเพื่อฟื้นฟูเศรษฐกิจฐานราก
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) เปิดเผยว่า ภายหลังจากเข้ารับนโยบายฟื้นฟูเศรษฐกิจจากนายอาคม เติมพิทยาไพสิฐ รัฐมนตรีว่าการกระทรวงการคลัง ธพส. มีแผนเข้าเจรจากับ ทีโอที เตรียมจัดกิจกรรมการแข่งขันสตาร์ทอัพขึ้น เพื่อค้นหานวัตกรรมและแนวธุรกิจใหม่ที่จะช่วยกระตุ้นเศรษฐกิจและสร้างรายได้ให้กับชุมชน โดย ธพส. จะให้การสนับสนุนพื้นที่จัดกิจกรรม ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา จังหวัดเชียงใหม่ ตลอดการจัดงาน
ปัจจุบันศูนย์ประชุมฯ เชียงใหม่ มีความพร้อมในการรองรับการประชุม การจัดงานนิทรรศการ และงานแสดงสินค้าในระดับประเทศ มีสิ่งอํานวยความสะดวกและการบริการที่ทันสมัย ทั้งนี้ หากมีการจัดกิจกรรมแข่งขันสตาร์ทอัพขึ้น ย่อมจะช่วยสร้างสีสันและกระตุ้นเศรษฐกิจให้กับจังหวัดเชียงใหม่และภาคเหนือ ทั้งยังผลักดันให้ผู้ประกอบการสตาร์ทอัพมีเวทีในการโชว์ไอเดีย เปิดโอกาสการขยายตัวทางธุรกิจให้เติบโตเป็นที่รู้จัก ที่สําคัญจะช่วยกระตุ้นกระแสเม็ดเงินให้ไหลเวียนเข้าสู่ระบบเศรษฐกิจฐานรากของประเทศได้ตามนโยบายของรัฐมนตรีว่าการกระทรวงการคลัง
ส่วนประชาสัมพันธ์ บริษัท ธนารักษ์พัฒนาสินทรัพย์ จํากัด (ธพส.)
โทร. 0 2142 2264
รัฐบาลไทย-ข่าวทำเนียบรัฐบาล-“คลัง” กดปุ่มพัฒนาระยะแรกโครงการจัดสร้าง “สวนป่าเบญจกิติ” มอบกองทัพบกเข้าก่อสร้าง พ.ย.นี้ พร้อมเฉลิมพระเกียรติวันแม่ปี 64
วันพฤหัสบดีที่ 22 ตุลาคม 2563
“คลัง” กดปุ่มพัฒนาระยะแรกโครงการจัดสร้าง “สวนป่าเบญจกิติ” มอบกองทัพบกเข้าก่อสร้าง พ.ย.นี้ พร้อมเฉลิมพระเกียรติวันแม่ปี 64
“คลัง” ไฟเขียว กรมธนารักษ์-กองทัพบก ลงนามข้อตกลงโครงการจัดสร้าง “สวนป่าเบญจกิติ” มั่นใจ “เฟสแรก” ลุยปรับภูมิทัศน์-เพิ่มพื้นที่สีเขียวเต็มพื้นที่ก่อสร้างระยะแรกแล้วเสร็จ เพื่อเตรียมการจัดงานเฉลิมพระเกียรติ สมเด็จพระบรมราชชนนีพันปีหลวง
“คลัง” ไฟเขียว กรมธนารักษ์-กองทัพบก ลงนามข้อตกลงโครงการจัดสร้าง “สวนป่าเบญจกิติ” มั่นใจ “เฟสแรก” ลุยปรับภูมิทัศน์-เพิ่มพื้นที่สีเขียวเต็มพื้นที่ ก่อสร้างระยะแรกแล้วเสร็จ เพื่อเตรียมการ จัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันที่ 12 สิงหาคม 2564
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยภายหลังการประชุมคณะกรรมการอํานวยการจัดสร้างสวนป่า “เบญจกิติ” ครั้งที่ 1/2563 ว่า ทาง กรมธนารักษ์ ได้รายงานความคืบหน้าการสร้างสวนป่าเบญจกิติ ในพื้นที่โรงงานยาสูบ ของการยาสูบแห่งประเทศไทย ภายหลังการส่งมอบพื้นที่ 259 ไร่ เป็นที่เรียบร้อย โดยงบประมาณในการก่อสร้างกว่า 652 ล้านบาท คาดว่าจะสามารถเปิดให้บริการได้ ประมาณเดือนกุมภาพันธ์ 2565 โดยเตรียมลงนามบันทึกข้อตกลง ความร่วมมือในการดําเนินงานในวันที่ 26 ตุลาคม 2563 เพื่อดําเนินการก่อสร้างในโครงการทั้งหมด
สําหรับแผนการพัฒนาโครงการแบ่งเป็น 2 ระยะ คือ โดยระยะ1 เริ่มเดือนพฤศจิกายนนี้ เพื่อดําเนินการปรับปรุงภูมิทัศน์ให้เป็นไปตามแนวทางการออกแบบทั้งหมด และปลูกต้นไม้เพิ่มในพื้นที่สีเขียว คาดว่าจะก่อสร้างแล้วเสร็จในเดือนมิถุนายนปี 2564 เพื่อให้มีช่วงเวลาสําหรับเตรียมจัดงานเฉลิมพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง ในวันที่ 12 สิงหาคม 2564 ส่วนระยะ 2 ทางกองทัพบกจะเข้าไปก่อสร้างในส่วนของอาคารและพิพิธภัณฑ์ต่างๆ คาดว่าจะใช้ระยะเวลาในการดําเนินงานแล้วเสร็จและเปิดให้บริการประชาชนเข้าชมได้ประมาณเดือนกุมภาพันธ์ 2565
“ผมได้ย้ําให้ผู้ออกแบบดูเรื่องหอชมเมือง เพราะมีความจําเป็นมาก เนื่องจากจะเป็นDestination ของกรุงเทพฯ โดยให้เตรียมกําหนดพื้นที่ที่มีความเหมาะสมไว้ก่อน ส่วนเรื่องงบประมาณทางรัฐบาลจะมาดูอีกครั้ง นอกจากนี้ได้กําชับให้กรมธนารักษ์ และหน่วยงานที่รับผิดชอบ หาแนวทางในการนําระบบโซลาร์เซลล์มาติดตั้งในพื้นที่สวนป่าโดยเฉพาะการผลิตพลังงานกังหันน้ําชัยพัฒนาเพื่อบําบัดน้ําเสีย จะมีการติดตั้งไว้ในบึงบริเวณพื้นที่โครงการ ขณะที่ระบบไฟฟ้าที่ใช้ส่องสว่างภายในสวนทั้งหมดจะมีการใช้ระบบโซลาร์เซลล์ด้วยเช่นกัน ถือเป็นการช่วยรักษาระบบนิเวศที่เป็นมิตรกับสิ่งแวดล้อมได้อย่างมีประสิทธิภาพ”นายสันติ กล่าว
รัฐบาลไทย-ข่าวทำเนียบรัฐบาล-นายกรัฐมนตรี และคณะรัฐมนตรีชมกิจกรรมรณรงค์ประชาสัมพันธ์สืบสานเทศกาลถือศีลกินผัก (กินเจ) ประจำปี ๒๕๖๓
วันพุธที่ 14 ตุลาคม 2563
นายกรัฐมนตรี และคณะรัฐมนตรีชมกิจกรรมรณรงค์ประชาสัมพันธ์สืบสานเทศกาลถือศีลกินผัก (กินเจ) ประจําปี ๒๕๖๓
นายกรัฐมนตรี และคณะรัฐมนตรีชมกิจกรรมรณรงค์ประชาสัมพันธ์สืบสานเทศกาลถือศีลกินผัก (กินเจ) ประจําปี ๒๕๖๓
วันที่ ๑๒ ตุลาคม ๒๕๖๓ เวลา ๐๘.๓๐ น. ก่อนการประชุมคณะรัฐมนตรี (ครม.) นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม ผู้ว่าราชการจังหวัดภูเก็ต ประธานสภาวัฒนธรรมกรุงเทพมหานคร ผู้บริหารกระทรวงวัฒนธรรม และภาคีเครือข่ายด้านวัฒนธรรม ร่วมให้การต้อนรับ พลเอก ประยุทธ์ จันทร์โอชา นายกรัฐมนตรี คณะรัฐมนตรี และสื่อมวลชน พร้อมนําชมกิจกรรมรณรงค์ประชาสัมพันธ์สืบสานเทศกาลถือศีลกินผัก (กินเจ) ประจําปี ๒๕๖๓ ได้แก่ นิทรรศการสืบสานเทศกาลถือศีลกินผัก (กินเจ) เยาวราช กรุงเทพฯ ,ชลบุรี ,นครสวรรค์ และภูเก็ต การแสดงเชิดสิงห์โต และการจัดแสดงอาหารเจ ณ ตึกสันติไมตรี ทําเนียบรัฐบาล
ทั้งนี้ เนื่องในเทศกาลประเพณีถือศีลกินผัก (กินเจ) ซึ่งถือเป็นเทศกาลสําคัญที่ดีงามของคนจีนและคนไทยเชื้อสายจีนที่ถือปฏิบัติสืบทอดกันมาอย่างยาวนาน ซึ่งในปีนี้ตรงกับวันที่ ๑๗ – ๒๕ ตุลาคม ๒๕๖๓ กระทรวงวัฒนธรรมในฐานะหน่วยงานที่มีภารกิจในการอนุรักษ์ รักษา สืบสาน และต่อยอดวัฒนธรรมประเพณีอันดีงามให้คงอยู่ จึงบูรณาร่วมกับหน่วยงานภาครัฐ ภาคเอกชน และภาคประชาชน ส่งเสริมและสนับสนุนการจัดงานเทศกาลถือศีลกินผัก (กินเจ) ประจําปี ๒๕๖๓ ทั่วทุกภูมิภาคของประเทศ อาทิ งานเทศกาลกินเจเยาวราช ประจําปี ๒๕๖๓ งานเทศกาลถือศีลกินเจ ณ ศาลเจ้าพ่อ-เจ้าแม่ หน้าผาปากน้ําโพธิ์ จ.นครสวรรค์ เป็นต้น
รัฐบาลไทย-ข่าวทำเนียบรัฐบาล-ดีอีเอส ร่วม อว.จัดรับฟังความคิดเห็นแผนยุทธศาสตร์ ปัญญาประดิษฐ์แห่งชาติเพื่อการพัฒนาประเทศไทย
วันพุธที่ 14 ตุลาคม 2563
ดีอีเอส ร่วม อว.จัดรับฟังความคิดเห็นแผนยุทธศาสตร์ ปัญญาประดิษฐ์แห่งชาติเพื่อการพัฒนาประเทศไทย
ดีอีเอส ร่วม อว.จัดรับฟังความคิดเห็นแผนยุทธศาสตร์ ปัญญาประดิษฐ์แห่งชาติเพื่อการพัฒนาประเทศไทย
เมื่ออังคารที่ 14 ตุลาคม พ.ศ. 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือเรื่อง นโยบาย AI เทคโนโลยีปัญญาประดิษฐ์หรือ AI (Artificial Intelligence) เป็นความร่วมมือระหว่าง กระทรวงการอุดมศึกษา วิทยาศาสตร์ วิจัย และนวัตกรรม ( อว.) กับกระทรวงดิจิทัลฯ จัดการประชุมรับฟังความคิดเห็นแผนยุทธศาสตร์ปัญญาประดิษฐ์แห่งชาติเพื่อการพัฒนาประเทศไทย ซึ่งมีผู้แทนจากภาครัฐ และเอกชน ได้แก่ หน่วยงานในสังกัดกระทรวงดิจิทัลฯ สพร. สภาดิจิทัล สภาโทรคมนาคม สมาคม AI เป็นต้น เพื่อหารือยุทธศาสตร์ AI กลไกขับเคลื่อน แผนงานสําคัญ และหน่วยงานหลักในการดําเนินงาน ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
****************
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมพิธีจุดเทียนน้อมรำลึกในพระมหากรุณาธิคุณ เนื่องในวันคล้ายวันสวรรคต รัชกาลที่ 9
วันพุธที่ 14 ตุลาคม 2563
กระทรวงดิจิทัลฯ ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคต รัชกาลที่ 9
กระทรวงดิจิทัลฯ ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคต รัชกาลที่ 9
เมื่อวันที่ 13 ตุลาคม 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคมพร้อมด้วยพนักงานข้าราชการกระทรวงดิจิทัลเพื่อเศรษฐกิจและสังคม เข้าร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีจุดเทียนน้อมรําลึกในพระมหากรุณาธิคุณ ณ บริเวณมณฑลพิธีท้องสนามหลวง
**************
รัฐบาลไทย-ข่าวทำเนียบรัฐบาล-ปลัดวธ.เป็นประธานเปิดงานการจัดประชุมรับฟังความคิดเห็นเรื่องแนวทางและหลักเกณฑ์การจัดสรรทุนสำหรับปีงบประมาณ ๒๕๖๔ “TMF Public Hearing:Grants for Change 2021”
วันพุธที่ 14 ตุลาคม 2563
ปลัดวธ.เป็นประธานเปิดงานการจัดประชุมรับฟังความคิดเห็นเรื่องแนวทางและหลักเกณฑ์การจัดสรรทุนสําหรับปีงบประมาณ ๒๕๖๔ “TMF Public Hearing:Grants for Change 2021”
ปลัดวธ.เป็นประธานเปิดงานการจัดประชุมรับฟังความคิดเห็นเรื่องแนวทางและหลักเกณฑ์การจัดสรรทุนสําหรับปีงบประมาณ ๒๕๖๔ “TMF Public Hearing:Grants for Change 2021”
วันที่ ๑๒ ตุลาคม ๒๕๖๓ เวลา ๑๐.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงานการจัดประชุมรับฟังความคิดเห็นเรื่องแนวทางและหลักเกณฑ์การจัดสรรทุนสําหรับปีงบประมาณ ๒๕๖๔ “TMF Public Hearing:Grants for Change 2021” โดยมี ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้ทรงคุณวุฒิด้านสื่อมวลชน ด้านสุขภาพจิต ด้านการคุ้มครองผู้บริโภค ด้านการศึกษา ผู้ผลิตสื่อ สื่อมวลชน และผู้สนใจ เข้าร่วมงาน ณ ห้องวิภาวดี บอลรูม โรงแรมเซ็นทาราแกรนด์ แอท เซ็นทรัลพลาซ่า ลาดพร้าว
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือ สนข. แผนการพัฒนาตั๋วร่วม เพิ่มประสิทธิภาพโครงสร้างพื้นฐานด้านคมนาคมขนส่ง
วันพุธที่ 14 ตุลาคม 2563
กระทรวงดิจิทัลฯ หารือ สนข. แผนการพัฒนาตั๋วร่วม เพิ่มประสิทธิภาพโครงสร้างพื้นฐานด้านคมนาคมขนส่ง
กระทรวงดิจิทัลฯ หารือ สนข. แผนการพัฒนาตั๋วร่วม เพิ่มประสิทธิภาพโครงสร้างพื้นฐานด้านคมนาคมขนส่ง
เมื่อวันที่ 14 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ให้การต้อนรับ คณะเจ้าหน้าที่จากสํานักงานนโยบายและแผนการขนส่งและจราจร (สนข.) ในโอกาสเข้าพบเพื่อหารือเกี่ยวกับโครงสร้างพื้นฐานด้านคมนาคมขนส่ง แนวทางการพัฒนาระบบตั๋วร่วม รวมทั้งปัญหา อุปสรรค กฎ ระเบียบ เพื่อนําข้อมูลดังกล่าวมาประยุกต์ใช้ประกอบการวิเคราะห์ผลการศึกษาฯ ให้เกิดประสิทธิภาพสูงสุด ในการจัดทําแผนการกํากับการบริหารจัดการตั๋วร่วม โดยมีนายสมพงษ์ ปักษาสวรรค์ ผู้จัดการโครงการศึกษาจัดทําแผนการกํากับการบริหารจัดการระบบตั๋วร่วม นําคณะเข้าพบ ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ทั้งนี้งานศึกษาจัดทําแผนการกํากับการบริหารจัดการตั๋วร่วม เป็นไปตามมติคณะรัฐมนตรี โดยกระทรวงคมนาคมและสํานักงานนโยบายและแผนการขนส่งและจราจร (สนข.) เพื่อเพิ่มประสิทธิภาพการให้บริการขนส่งมวลชนโดยใช้บัตรโดยสารใบเดียวสามารถเดินทางได้ทุกระบบขนส่ง และสนับสนุนให้ประชาชนเปลี่ยนรูปแบบการเดินทางจากรถยนต์ส่วนบุคคลมาสู่ระบบขนส่งมวลชนเพื่อบรรเทาปัญหาจราจร
******************
รัฐบาลไทย-ข่าวทำเนียบรัฐบาล-“อนุทิน” ยืนยัน พร้อมรับมือโควิด 19 หากเปิดประเทศรับนักท่องเที่ยว ฟื้นฟูเศรษฐกิจประเทศ
วันพุธที่ 14 ตุลาคม 2563
“อนุทิน” ยืนยัน พร้อมรับมือโควิด 19 หากเปิดประเทศรับนักท่องเที่ยว ฟื้นฟูเศรษฐกิจประเทศ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันระบบสาธารณสุขมีความพร้อมรับมือโรคโควิด 19 หากรัฐบาลผ่อนคลายมาตรการเปิดประเทศรับนักท่องเที่ยวต่างชาติ เพื่อฟื้นฟูเศรษฐกิจประเทศ ส่วนการลดวันกักตัวคาดได้ข้อมูลเชิงประจักษ์สัปดาห์หน้า เพื่อเสนอ ศบค
รองนายกรัฐมนตรีและรัฐมนตรีว่าการกระทรวงสาธารณสุข ยืนยันระบบสาธารณสุขมีความพร้อมรับมือโรคโควิด 19 หากรัฐบาลผ่อนคลายมาตรการเปิดประเทศรับนักท่องเที่ยวต่างชาติ เพื่อฟื้นฟูเศรษฐกิจประเทศ ส่วนการลดวันกักตัวคาดได้ข้อมูลเชิงประจักษ์สัปดาห์หน้า เพื่อเสนอ ศบค.พิจารณา เบื้องต้นจากการทบทวนข้อมูลทั่วโลกพบการกักตัว 14 วัน และ 10 วันในกลุ่มประเทศเสี่ยงต่ําไม่มีความแตกต่าง
วันนี้ (14 ตุลาคม 2563) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการเตรียมความพร้อมเปิดรับนักท่องเที่ยวต่างชาติ ว่า ขณะนี้ประเทศไทยกําลังเดินหน้าไปในทิศทางที่ดี สามารถฟื้นตัวจากโรคโควิด 19 ได้รวดเร็ว ได้รับความเชื่อมั่นและการยอมรับจากทั่วโลก ทําให้ต่างชาติมั่นใจอยากเข้ามาท่องเที่ยว จึงต้องทําให้ประเทศไทยมีเสน่ห์ เพื่อต้อนรับคนต่างชาติให้เข้ามาจํานวนมาก เนื่องจากรายได้ส่วนใหญ่ของประเทศมาจากการท่องเที่ยว ถือเป็นสิ่งเดียวที่ทําให้เศรษฐกิจฟื้นตัว ดังนั้น รัฐบาลและนายกรัฐมนตรีก็พร้อมเปิดประเทศและผ่อนคลายมาตรการให้คนเข้าประเทศเพิ่มมากขึ้น โดยยืนยันว่า กระทรวงสาธารณสุขมีความพร้อมในทุกๆ ด้าน รองรับการผ่อนคลายมาตรการในครั้งนี้
ด้านนายแพทย์โอภาส การย์กวินพงศ์ รักษาราชการแทนอธิบดีกรมควบคุมโรค กล่าวว่า ประเทศไทยมีระบบการกักกันผู้เดินทางมาจากต่างประเทศที่ดี ทุกรายต้องถูกกักตัว 14 วัน รวมแล้วแสนกว่าราย ทําให้สามารถควบคุมสถานการณ์โรคโควิด 19 ได้ ส่วนข้อเสนอในการลดวันกักตัวลงนั้น คณะกรรมการวิชาการ และคณะกรรมการที่ปรึกษา ของคณะกรรมการโรคติดต่อแห่งชาติ ได้ทบทวนข้อมูลทั่วโลกและให้คําแนะนําว่าการลดวันกักกันลงจาก 14 วันเหลือ 10 วันไม่มีความแตกต่าง โอกาสมีคนติดเชื้อหลุดออกไปมีน้อยมาก โดยเฉพาะการเริ่มต้นจากประเทศที่มีเสี่ยงต่ําหรือมีความเสี่ยงใกล้เคียงประเทศไทย เช่น จีน ไต้หวัน นิวซีแลนด์ และออสเตรเลีย โอกาสหลุดอาจเป็น 1 ในล้านคน คาดว่าสัปดาห์หน้าจะได้ข้อสรุปเบื้องต้นที่เป็นข้อมูลเชิงประจักษ์ให้ทุกคนยอมรับ เพื่อเสนอศูนย์บริหารสถานการณ์โควิด 19 พิจารณาต่อไป
“กระทรวงสาธารณสุขมีความพร้อมหากประเทศไทยเปิดรับนักท่องเที่ยว โดยไม่เพิ่มความเสี่ยงเกิดการโรคระบาด หรือหากพบเกิดขึ้นก็มีความสามารถในการเฝ้าระวัง ตรวจจับ และรักษาพยาบาล เช่น กรณีเหตุการณ์ที่จังหวัดระยอง หรืออําเภอแม่สอด จังหวัดตาก ล่าสุดผลการตรวจเชิงรุกในพื้นที่เป็นลบทุกรายแล้ว พิสูจน์ได้ว่าระบบของเราทํางานได้ จึงขอให้ประชาชนอย่าตื่นกลัวจนเกินไป หากรายใดที่สงสัยไม่แน่ใจหรือไม่สบายใจ สามารถปรึกษาแพทย์ได้ที่โรงพยาบาลใกล้บ้าน หรือปรึกษาสายด่วน กรมควบคุมโรค โทร 1422 ซึ่งขณะนี้มีเครือข่ายห้องปฏิบัติการกระจายอยู่ทั่วประเทศ พร้อมดูแลประชาชนในการเปิดประเทศอีกครั้ง เพื่อให้ประชาชนมีชีวิตได้อย่างปกติที่สุด”นายแพทย์โอภาสกล่าว
******************************* 14 ตุลาคม 2563
รัฐบาลไทย-ข่าวทำเนียบรัฐบาล-รมว.วธ.ร่วมพิธีจุดเทียนน้อมรำลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
วันพุธที่ 14 ตุลาคม 2563
รมว.วธ.ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
รมว.วธ.ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
วันที่ ๑๓ ตุลาคม ๒๕๖๓ เวลา ๒๐.๑๕ น. พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรี หัวหน้าส่วนราชการ หน่วยงานภาครัฐ ภาคเอกชน และประชาชน เข้าร่วมพิธี ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-ปรับพฤติกรรมเหล่านี้ เพื่อสุขอนามัยที่ดี
วันพุธที่ 14 ตุลาคม 2563
ปรับพฤติกรรมเหล่านี้ เพื่อสุขอนามัยที่ดี
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-พม. เยี่ยมให้กำลังใจผู้ได้รับบาดเจ็บจากอุบัติเหตุรถไฟชนรถบัสโดยสาร ที่จังหวัดฉะเชิงเทรา
วันพุธที่ 14 ตุลาคม 2563
พม. เยี่ยมให้กําลังใจผู้ได้รับบาดเจ็บจากอุบัติเหตุรถไฟชนรถบัสโดยสาร ที่จังหวัดฉะเชิงเทรา
พม. เยี่ยมให้กําลังใจผู้ได้รับบาดเจ็บจากอุบัติเหตุรถไฟชนรถบัสโดยสาร ที่จังหวัดฉะเชิงเทรา
วันที่ 12 ต.ค. 63เวลา 16.30 น. ที่โรงพยาบาลพุทธโสธร อําเภอเมือง จังหวัดฉะเชิงเทรา นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. และเจ้าหน้าที่หน่วยงานที่เกี่ยวข้อง ลงพื้นที่ เยี่ยมและให้กําลังใจประชาชนที่ประสบอุบัติเหตุจากกรณีรถไฟชนรถบัสโดยสาร พร้อมทั้งเร่งให้ความช่วยเหลือตามภารกิจของกระทรวง พม.
นางพัชรี กล่าวว่า จากกรณีเกิดอุบัติเหตุรถไฟชนรถบัสโดยสาร ที่จังหวัดฉะเชิงเทรา ทําให้มีผู้เสียชีวิตจํานวน 18 ราย และผู้ได้รับบาดเจ็บจํานวน 35 ราย ซึ่งขณะนึ้ กําลังรักษาตัวที่โรงพยาบาล จํานวน 10 ราย ทั้งนี้ รัฐบาลโดยกระทรวง พม. มีความห่วงใยประชาชนทุกคนที่ได้รับผลกระทบจากอุบัติเหตุในครั้งนี้ จึงได้ลงพื้นที่เยี่ยมและให้กําลังใจผู้ที่ได้รับบาดเจ็บ ซึ่งมีภูมิลําเนาอยู่หลายจังหวัด ทั้งนี้ สําหรับแนวทางการช่วยเหลือ จะมีการประสานไปยังสํานักงานพัฒนาสังคมและความมั่นคงของมนุษย์จังหวัดแต่ละจังหวัด เพื่อลงพื้นที่เยี่ยมครอบครัวตามภูมิลําเนาของผู้เสียชีวิตและผู้ได้รับบาดเจ็บ เพื่อประเมินทางสังคมและเร่งช่วยเหลือตามภารกิจของกระทรวง พม. โดยจะพิจารณาเงินสงเคราะห์ต่างๆ เพื่อบรรเทาความเดือดร้อนในเบื้องต้น และบูรณาการกับหน่วยงานที่เกี่ยวข้อง เพื่อให้ความช่วยเหลือในทุกมิติ อาทิ ทุนการศึกษาของเด็ก การฝึกอาชีพ การจัดหางาน และการรักษาพยาบาล เป็นต้น อย่างไรก็ตาม กระทรวง พม. พร้อมให้ความช่วยเหลืออย่างเต็มที่และขอให้กําลังใจทุกครอบครัวสามารถก้าวเดินต่อไปข้างหน้าได้ และหากต้องการความช่วยเหลือเพิ่มเติม สามารถแจ้งมาที่ ศูนย์ช่วยเหลือสังคม สายด่วน พม. โทร.1300 ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งหารือจัดทำแผนแม่บทด้านการส่งเสริมและการคุ้มครองข้อมูลส่วนบุคคล พ.ศ. 2564-2568
วันพุธที่ 14 ตุลาคม 2563
กระทรวงดิจิทัลฯ เร่งหารือจัดทําแผนแม่บทด้านการส่งเสริมและการคุ้มครองข้อมูลส่วนบุคคล พ.ศ. 2564-2568
กระทรวงดิจิทัลฯ เร่งหารือจัดทําแผนแม่บทด้านการส่งเสริมและการคุ้มครองข้อมูลส่วนบุคคล พ.ศ. 2564-2568
เมื่อวันที่ 12 ตุลาคม 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการ ประชุม Kick Off การจัดทําแผนแม่บทการดําเนินงานด้านการส่งเสริมและการคุ้มครองข้อมูลส่วนบุคคล พ.ศ. 2564-2568 ภายใต้โครงการจัดตั้งสํานักงานคณะกรรมการคุ้มครองข้อมูลส่วนบุคคล ของสํานักงานปลัดกระทรวงดิจิทัลฯ ณ ห้องประชุม 702 ชั้น 7 กระทรวงดิจิทัลฯ ศูนย์ราชการ แจ้งวัฒนะ โดยการประชุมครั้งนี้ เพื่อหารือเกี่ยวกับข้อเสนอแนะ และข้อคิดเห็นที่เป็นประโยชน์ต่อการดําเนินกิจกรรมจัดทําแผนแม่บทฯ ซึ่งต้องสอดคล้องกับนโยบาย ยุทธศาสตร์ชาติ และแผนระดับชาติที่เกี่ยวข้อง รวมถึงมีมาตรการแก้ไขปัญหาอุปสรรคการปฏิบัติการตามนโยบาย ยุทธศาสตร์ชาติ และแผนระดับชาติดังกล่าว ตลอดจนการกําหนดเป้าหมาย ทิศทางการดําเนินงานที่สอดคล้องเป็นไปในทิศทางเดียวกัน เหมาะสมกับแนวทางการคุ้มครองข้อมูลส่วนบุคคลในระดับสากล
****************
รัฐบาลไทย-ข่าวทำเนียบรัฐบาล-รมว.วธ. พร้อมด้วยเลขาธิการมูลนิธิชัยพัฒนา เป็นประธานในพิธีสวดพระพุทธมนต์ ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 14 ตุลาคม 2563
รมว.วธ. พร้อมด้วยเลขาธิการมูลนิธิชัยพัฒนา เป็นประธานในพิธีสวดพระพุทธมนต์ ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รมว.วธ. พร้อมด้วยเลขาธิการมูลนิธิชัยพัฒนา เป็นประธานในพิธีสวดพระพุทธมนต์ ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันที่ ๑๓ ตุลาคม ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย ดร.สุเมธ ตันติเวชกุล เลขาธิการมูลนิธิชัยพัฒนา เป็นประธานในพิธีสวดพระพุทธมนต์ ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต ๑๓ ตุลาคม ๒๕๖๓ โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม นายประสพ เรียงเงิน ผู้ตรวจราชการกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม และประชาชน เข้าร่วมพิธี ณ พระอุโบสถ วัดพระราม ๙ กาญจนาภิเษก
​
ทั้งนี้ กระทรวงวัฒนธรรม โดยกรมการศาสนา จัดพิธีสวดพระพุทธมนต์ ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต ๑๓ ตุลาคม ๒๕๖๓ โดยจัดพิธี
สวดพระพุทธมนต์ ณ วัดพระราม ๙ กาญจนาภิเษก ระหว่างวันที่ ๑๑ - ๑๓ ตุลาคม ๒๕๖๓ และจัดกิจกรรมปฏิบัติธรรม ถวายพระราชกุศล ณ ยุวพุทธิกสมาคมแห่งประเทศไทย นอกจากนี้ยังร่วมกับองค์กรเครือข่าย ๕ ศาสนา ได้แก่ พุทธ คริสต์ อิสลาม พราหมณ์-ฮินดู และ ซิกข์ จัดกิจกรรมทางศาสนาเนื่องในวันคล้ายวันสวรรคต ณ ศาสนสถานของแต่ละศาสนาด้วย
รัฐบาลไทย-ข่าวทำเนียบรัฐบาล-รมว.วธ.ร่วมพิธีทำบุญตักบาตรถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
วันพุธที่ 14 ตุลาคม 2563
รมว.วธ.ร่วมพิธีทําบุญตักบาตรถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
รมว.วธ.ร่วมพิธีทําบุญตักบาตรถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
วันที่ ๑๓ ตุลาคม ๒๕๖๓ เวลา ๐๗.๓๐ น. พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม และภริยา นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม คณะรัฐมนตรี หัวหน้าส่วนราชการ หน่วยงานภาครัฐ ภาคเอกชน และประชาชน เข้าร่วมพิธี ณ ท้องสนามหลวง
รัฐบาลไทย-ข่าวทำเนียบรัฐบาล-13 - 18 ต.ค. นี้ พม. เชิญชมนิทรรศการพระบรมฉายาลักษณ์ “คนดี...เข้มแข็งในความดี” เพื่อน้อมรำลึกถึงพระมหากรุณาธิคุณของในหลวงรัชกาลที่ 9
วันพุธที่ 14 ตุลาคม 2563
13 - 18 ต.ค. นี้ พม. เชิญชมนิทรรศการพระบรมฉายาลักษณ์ “คนดี...เข้มแข็งในความดี” เพื่อน้อมรําลึกถึงพระมหากรุณาธิคุณของในหลวงรัชกาลที่ 9
13 - 18 ต.ค. นี้ พม. เชิญชมนิทรรศการพระบรมฉายาลักษณ์ “คนดี...เข้มแข็งในความดี” เพื่อน้อมรําลึกถึงพระมหากรุณาธิคุณของในหลวงรัชกาลที่ 9
วันที่ 13 ต.ค. 63เวลา 11.00 น. ที่บริเวณลานกิจกรรม AVENUE ชั้น G โซน A ศูนย์การค้า เอ็ม บี เค เซ็นเตอร์ (MBK Center) นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดงานแสดงนิทรรศการพระบรมฉายาลักษณ์ “คนดี...เข้มแข็งในความดี” เพื่อน้อมรําลึกถึงพระมหากรุณาธิคุณ ด้านการพัฒนาทุนมนุษย์ ของพระบาทสมเด็จพระบรมชนกาธิเบศร มหาภูมิพลอดุลยเดช มหาราชบรมนาถบพิตร เนื่องในวันคล้ายวันสวรรคต 13 ตุลาคม ซึ่งจัดขึ้นระหว่างวันที่ 13 – 18 ตุลาคม 2563 โดยความร่วมมือระหว่างกระทรวง พม. และบริษัท เอ็ม บี เค จํากัด (มหาชน)
นางพัชรี กล่าวว่า กระทรวงการพัฒนาสังคมและความมั่นคงของมนุษย์ (พม.) ในฐานะหน่วยงานภาครัฐที่มีภารกิจหลักในการพัฒนาสังคม สร้างความเป็นธรรมและความเสมอภาคในสังคม รวมทั้งการส่งเสริมคุณภาพชีวิตและความมั่นคงในชีวิตของประชาชนกลุ่มเป้าหมายตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาสในสังคม โดยได้น้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดช มหาราชบรมนาถบพิตร ทรงเป็นกษัตริย์นักพัฒนาเพื่อความยั่งยืนตลอดระยะเวลากว่า 70 ปี ที่ทรงครองราชย์และทรงงานหนักเพื่อพัฒนาคุณภาพชีวิตความเป็นอยู่ที่ดีแก่พสกนิกรชาวไทยทุกหมู่เหล่าในทุกพื้นที่ทั่วประเทศ ทําให้พระราชกรณียกิจและพระอัจฉริยภาพของพระองค์เป็นที่ยอมรับในระดับนานาชาติ โดยโครงการพัฒนาแห่งสหประชาชาติ (UNDP)ได้ทูลเกล้าฯ ถวายรางวัล"ความสําเร็จสูงสุดด้านการพัฒนามนุษย์" (UNDP Human Development Lifetime Achievement Award) เมื่อวันที่ 26 พฤษภาคม 2549
นางพัชรี กล่าวต่อไปว่า เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดช มหาราชบรมนาถบพิตร 13 ตุลาคม ในวันนี้ กระทรวง พม. จึงได้จัดงานแสดงนิทรรศการภาพถ่าย “คนดี...เข้มแข็งในความดี” เพื่อน้อมรําลึกถึงพระมหากรุณาธิคุณด้านการพัฒนาทุนมนุษย์ ที่ทรงอุทิศพระองค์เพื่อประโยชน์สุขที่ยั่งยืนแก่พสกนิกรชาวไทยทุกคน และเป็นการเผยแพร่พระเกียรติคุณให้ประชาชนได้รับรู้และตระหนักในพระมหากรุณาธิคุณของพระองค์ เพื่อน้อมนําเป็นต้นแบบการทําคุณงามความดีเพื่อประโยชน์ของสังคมและประเทศชาติ ตลอดจนเป็นแบบอย่างในการดําเนินชีวิตที่ดีต่อไป
นางพัชรี กล่าวเพิ่มเติมว่า ขอเชิญชวนพี่น้องประชาชนที่สนใจร่วมชมงานแสดงนิทรรศการพระบรมฉายาลักษณ์ “คนดี...เข้มแข็งในความดี” ระหว่างวันที่ 13 – 18 ตุลาคม 2563 เวลา 10.00 - 20.00 น. ที่บริเวณลานกิจกรรม AVENUE ชั้น G โซน A ศูนย์การค้า เอ็ม บี เค เซ็นเตอร์ (MBK Center) โดยจะมีการนําเสนอพระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดช มหาราชบรมนาถบพิตร ที่เกี่ยวข้องกับภารกิจของกระทรวง พม. ซึ่งเป็นภาพที่หายากและไม่เคยจัดแสดงมาก่อน โดยแบ่งออกเป็น 4 โซน ได้แก่ 1) โซนพระราชประวัติ 2) โซนชาวไทยภูเขา 3) โซนนิคมสร้างตนเอง และ 4) โซนกําเนิดงานสังคมสงเคราะห์ (วาตภัยแหลมตะลุมพุก) นอกจากนี้ ภายในงานยังมีการบรรเลงเพลงพระราชนิพนธ์ และการระบายภาพในหลวงรัชกาลที่ 9 อีกทั้งการแจกเหรียญที่ระลึก 2 รัชกาล (ร. 5 และ ร.9) จํานวนจํากัด โดยไม่เสียค่าใช้จ่ายแต่อย่างใด
รัฐบาลไทย-ข่าวทำเนียบรัฐบาล-รมว.วธ.ร่วมพิธีวางพวงมาลา และถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ๑๓ ตุลาคม ๒๕๖๓
วันพุธที่ 14 ตุลาคม 2563
รมว.วธ.ร่วมพิธีวางพวงมาลา และถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ๑๓ ตุลาคม ๒๕๖๓
รมว.วธ.ร่วมพิธีวางพวงมาลา และถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ๑๓ ตุลาคม ๒๕๖๓
วันที่ ๑๓ ตุลาคม ๒๕๖๓ เวลา ๐๘.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในพิธีวางพวงมาลา และถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรี หัวหน้าส่วนราชการ หน่วยงานภาครัฐ และภาคเอกชน เข้าร่วมพิธี ในการนี้ นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วย ผู้บริหาร และข้าราชการกระทรวงวัฒนธรรม ร่วมถวายบังคมและวางพวงมาลาในนามกระทรวงวัฒนธรรมด้วย ณ ท้องสนามหลวง
รัฐบาลไทย-ข่าวทำเนียบรัฐบาล-สำนักงานคณะกรรมการส่งเสริมการลงทุน แจงไทยยังน่าลงทุน
วันพุธที่ 14 ตุลาคม 2563
สํานักงานคณะกรรมการส่งเสริมการลงทุน แจงไทยยังน่าลงทุน
สํานักงานคณะกรรมการส่งเสริมการลงทุน แจงไทยยังน่าลงทุน
วันจันทร์ที่ 12 ตุลาคม พ.ศ. 2563 นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน ชี้แจงข้อเท็จจริง จากที่มีการวิจารณ์ทิศทางการพัฒนาทางเศรษฐกิจของรัฐบาล ทําให้บริษัทต่างชาติย้ายฐานการผลิตจากไทยไปประเทศเพื่อนบ้าน ว่า แม้ที่ผ่านมามีการย้ายฐานการผลิตของบริษัทข้ามชาติด้วยเหตุผลต่างๆ ไม่ว่าจะเป็นสงครามการค้าหรือต้นทุนการผลิตในแหล่งผลิตเดิมที่สูงเกินไป ประเทศไทยยังคงเป็นแหล่งรองรับการลงทุนที่สําคัญของอาเซียน ที่บริษัทข้ามชาติให้ความสนใจ เช่น ความเข้มแข็งของ Supply Chain ในหลากหลายอุตสาหกรรม เช่น อาหาร ยานยนต์ อิเล็กทรอนิกส์ และการแพทย์ ทําเลที่ตั้งอันเป็นยุทธศาสตร์ซึ่งสนับสนุนด้วยการลงทุนโครงสร้างพื้นฐานครั้งใหญ่ ซึ่งจะเสริมบทบาทของไทยในฐานะ Logistics Hub อย่างมีนัยสําคัญ จากการสํารวจของบีโอไอ พบว่าโครงการลงทุนจากต่างประเทศที่ย้ายฐานการผลิตมาไทยที่ยื่นขอรับการส่งเสริมการลงทุนระหว่างกรกฎาคม 2561-30 กันยายน 2563 มีทั้งสิ้น 170 บริษัท เม็ดเงินลงทุนประมาณหนึ่งแสนล้าน นักลงทุนเหล่านี้มาจากหลากหลายประเทศ เช่น จีน ไต้หวัน ฮ่องกง สหรัฐอเมริกา และยุโรป ทั้งนี้ ประมาณร้อยละ 90 มาจากจีน ไต้หวันและฮ่องกง สาขาอุตสาหกรรมหลักที่รองรับการลงทุนเหล่านี้ ได้แก่ อิเล็กทรอนิกส์อัจฉริยะ ชิ้นส่วนยานยนต์ และผลิตภัณฑ์โลหะ
บีโอไอได้กําหนดมาตรการพิเศษเพื่อกระตุ้นการลงทุน โดยให้สิทธิลดหย่อนภาษีเงินได้นิติบุคคลร้อยละ 50 เป็นเวลา 5 ปีหลังจากสิ้นสุดระยะเวลายกเว้นภาษีเงินได้ ทั้งนี้ ยังคงให้ความสําคัญแก่การลงทุนที่จะรองรับการสร้างฐานรายได้ใหม่หรืออุตสาหกรรมและบริการที่จะเป็นอนาคตของประเทศไทยได้ ปรับรูปแบบกิจการที่ให้การส่งเสริมการลงทุนให้ทันสมัยอยู่เสมอ เช่น การเปิดประเภทกิจการโรงงานผลิตพืช (Plant Factory) เพื่อให้สอดคล้องกับความต้องการของตลาดสมัยใหม่ การออกมาตรการสนับสนุนแนวทาง BCG (Bio, Circular, Green Economy) และ การออกมาตรการระยะสั้นเพื่อให้ทันกับสถานการณ์ปัจจุบัน เช่น มาตรการเร่งรัดการลงทุนในอุตสาหกรรมการแพทย์ มาตรการปรับเปลี่ยนสายการผลิตเดิมเพื่อผลิตเครื่องมือแพทย์หรือชิ้นส่วน ซึ่งส่งผลให้ตัวเลขขอรับส่งเสริมการลงทุนในอุตสาหกรรมการแพทย์ในช่วง 6 เดือนที่ผ่านมา เพิ่มขึ้นอย่างก้าวกระโดด ทั้งจํานวนโครงการและเงินลงทุน โดยมี 52 โครงการ เพิ่มขึ้นร้อยละ 174 มูลค่าเงินลงทุนรวม 13,070 ล้านบาท เพิ่มขึ้นร้อยละ 123 เมื่อเทียบกับช่วงเดียวกันของปีก่อน และให้ความสําคัญเรื่องมาตรการพัฒนาทรัพยากรมนุษย์อย่างต่อเนื่องโดยบริษัทที่ได้รับการส่งเสริมการลงทุนมีการลงทุนด้านการพัฒนาทรัพยากรมนุษย์จะได้รับสิทธิประโยชน์ยกเว้นภาษีเงินได้นิติบุคคลเพิ่มเติมจากบีโอไอ ส่วนมาตรการสนับสนุนการปรับปรุงประสิทธิภาพการผลิตและบริการก็ยังจําเป็นต้องดําเนินการต่อไปเพราะจะมีบทบาทสําคัญในการปรับโครงสร้างภาคการผลิตและบริการให้แข่งขันได้ดีขึ้น โดยเฉพาะการนําระบบดิจิทัลและระบบอัตโนมัติมาใช้
นอกจากนี้ ประเทศไทยยังพิสูจน์ได้เป็นอย่างดีว่าสามารถจัดการสถานการณ์การแพร่ระบาดของโควิด-19 ได้เป็นอย่างดีและไม่กระทบต่อการดําเนินงานของภาคอุตสาหกรรม โรงงานไม่ต้องหยุดการผลิตเหมือนที่เกิดขึ้นในบางประเทศ ส่งผลให้นักลงทุนมีความเชื่อมั่นและได้มีการโยกย้ายยอดสั่งซื้อมาประเทศไทยสําหรับอุตสาหกรรมที่ความต้องการยังขยายตัวและต้องการแหล่งผลิตที่คล่องตัว
......................
รัฐบาลไทย-ข่าวทำเนียบรัฐบาล-นายกรัฐมนตรีมอบนโยบายให้เจ้าหน้าที่ตำรวจ ดำเนินการกับผู้ที่ขัดขวางขบวนเสด็จพระราชดำเนิน และผู้ที่กระทำอื่นใด ในลักษณะที่เป็นการหมิ่นสถาบันพระมหากษัตริย์
วันพฤหัสบดีที่ 15 ตุลาคม 2563
นายกรัฐมนตรีมอบนโยบายให้เจ้าหน้าที่ตํารวจ ดําเนินการกับผู้ที่ขัดขวางขบวนเสด็จพระราชดําเนิน และผู้ที่กระทําอื่นใด ในลักษณะที่เป็นการหมิ่นสถาบันพระมหากษัตริย์
นายกรัฐมนตรีมอบนโยบายให้เจ้าหน้าที่ตํารวจ ดําเนินการกับผู้ที่ขัดขวางขบวนเสด็จพระราชดําเนิน และผู้ที่กระทําอื่นใด ในลักษณะที่เป็นการหมิ่นสถาบันพระมหากษัตริย์
วันที่ 14 ต.ค.63 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มอบนโยบายให้เจ้าหน้าที่ตํารวจดําเนินการกับผู้ที่ขัดขวางขบวนเสด็จพระราชดําเนิน และผู้ที่กระทําอื่นใดในลักษณะที่เป็นการหมิ่นสถาบันพระมหากษัตริย์ โดยจะต้องถูกดําเนินการตามกฎหมายอย่างเฉียบขาดโดยไม่ละเว้น
ทั้งนี้ ถือว่าการชุมนุมที่เกิดขึ้นในวันที่ 14 ตุลาคมนี้เป็นการชุมนุมโดยไม่สงบ เป็นบ่อนทําลายการบริหารราชการแผ่นดิน และความสงบสุขของประชาชน
รัฐบาลไทย-ข่าวทำเนียบรัฐบาล-นายกรัฐมนตรีออกประกาศสถานการณ์ฉุกเฉิน ที่มีความร้ายแรงในท้องที่เขตกรุงเทพมหานคร
วันพฤหัสบดีที่ 15 ตุลาคม 2563
นายกรัฐมนตรีออกประกาศสถานการณ์ฉุกเฉิน ที่มีความร้ายแรงในท้องที่เขตกรุงเทพมหานคร
นายกรัฐมนตรีออกประกาศสถานการณ์ฉุกเฉินที่มีความร้ายแรงในท้องที่เขตกรุงเทพมหานคร
วันนี้ (15 ตุลาคม 2563) เวลา 04.00 น. พลเอก ประยุทธ์ จันทร์โอชา นายกรัฐมนตรี ออกประกาศสถานการณ์ฉุกเฉินที่มีความร้ายแรงในท้องที่เขตกรุงเทพมหานคร ดังนี้
ประกาศสถานการณ์ฉุกเฉินที่มีความร้ายแรงในท้องที่เขตกรุงเทพมหานคร
---------------------------
โดยที่ปรากฏว่ามีบุคคลหลายกลุ่มได้เชิญชวน ปลุกระดม และดําเนินการให้มีการชุมนุมสาธารณะโดยไม่ชอบด้วยกฎหมายว่าด้วยการชุมนุมสาธารณะขึ้นในกรุงเทพมหานคร โดยใช้วิธีการและช่องทางต่าง ๆ ก่อให้เกิดความปั่นป่วนวุ่นวายและความไม่สงบเรียบร้อยของประชาชน มีการกระทําที่กระทบต่อขบวนเสด็จพระราชดําเนิน มีเหตุอันควรเชื่อได้ว่ามีการกระทําที่มีความรุนแรงกระทบต่อความมั่นคงของรัฐ ความปลอดภัยในชีวิตหรือทรัพย์สินของรัฐหรือบุคคล อันมิใช่การชุมนุมโดยสงบ ที่ได้รับการรับรองตามรัฐธรรมนูญแห่งราชอาณาจักรไทย ทั้งยังกระทบโดยตรงต่อสัมฤทธิผลของมาตรการควบคุมการระบาดของโรคติดเชื้อไวรัสโคโรนา 2019 อันส่งผลกระทบโดยตรงต่อความมั่นคงทางเศรษฐกิจของประเทศที่อยู่ในภาวะเปราะบาง กรณีจึงจําเป็นอย่างยิ่งที่จะต้องมีมาตรการเร่งด่วน เพื่อแก้ไขกรณีดังกล่าวให้ยุติได้อย่างมีประสิทธิภาพและทันท่วงทีเพื่อให้มีการปฏิบัติตามกฎหมาย และรักษาความสงบเรียบร้อยและประโยชน์ส่วนรวม
อาศัยอํานาจตามความในมาตรา 5 และมาตรา 11 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 นายกรัฐมนตรีจึงให้ประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานคร
ทั้งนี้ ตั้งแต่วันที่ 15 ตุลาคม พ.ศ. 2563 เวลา 0400 นาฬิกา เป็นต้นไป
ประกาศ ณ วันที่ 15 ตุลาคม พ.ศ. 2563
พลเอก ประยุทธ์ จันทร์โอชา
นายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีแสดงความห่วงใยผู้ที่เข้าร่วมชุมนุมในวันนี้ โดยเฉพาะเยาวชนและนักศึกษา ขอให้พ่อแม่ ผู้ปกครองเรียกลูกหลานกลับบ้าน เพื่อความปลอดภัย
วันพฤหัสบดีที่ 15 ตุลาคม 2563
นายกรัฐมนตรีแสดงความห่วงใยผู้ที่เข้าร่วมชุมนุมในวันนี้ โดยเฉพาะเยาวชนและนักศึกษา ขอให้พ่อแม่ ผู้ปกครองเรียกลูกหลานกลับบ้าน เพื่อความปลอดภัย
นายกรัฐมนตรีแสดงความห่วงใยผู้ที่เข้าร่วมชุมนุมในวันนี้ โดยเฉพาะเยาวชนและนักศึกษา ขอให้พ่อแม่ ผู้ปกครองเรียกลูกหลานกลับบ้าน เพื่อความปลอดภัย
วันที่ 14 ต.ค.63 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้แสดงความห่วงใยผู้ที่เข้าร่วมชุมนุมในวันนี้โดยเฉพาะเยาวชนและนักศึกษา จึงขอให้พ่อแม่ ผู้ปกครองได้เรียกลูกหลานกลับบ้าน เพื่อความปลอดภัยและหลีกเลี่ยงจากอันตรายที่อาจจะเกิดขึ้นได้จากสถานการณ์ที่เป็นอยู่ในขณะนี้
รัฐบาลไทย-ข่าวทำเนียบรัฐบาล-รมว.วธ.ร่วมกิจกรรมจิตอาสา VALAYA ปณิธานความดี ทำความดีเริ่มได้ที่ใจเรา เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร
วันพุธที่ 14 ตุลาคม 2563
รมว.วธ.ร่วมกิจกรรมจิตอาสา VALAYA ปณิธานความดี ทําความดีเริ่มได้ที่ใจเรา เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร
รมว.วธ.ร่วมกิจกรรมจิตอาสา VALAYA ปณิธานความดี ทําความดีเริ่มได้ที่ใจเรา เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร
วันที่ ๑๔ สิงหาคม ๒๕๖๓ เวลา ๐๙.๐๐ น. พลเอก ประยุทธ์ จันทร์โอชา นายกรัฐมนตรีเป็นประธานกิจกรรมจิตอาสา VALAYA ปณิธานความดี ทําความดีเริ่มได้ที่ใจเรา เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร โดยมี นางนราพร จันทร์โอชา ภริยานายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรีและคู่สมรส ข้าราชการ ผู้บริหาร อาจารย์ นักศึกษา นักเรียน และสื่อมวลชน เข้าร่วมกิจกรรม ณ มหาวิทยาลัยราชภัฎวไลยอลงกรณ์ ในพระบรมราชูปถัมภ์ อําเภอคลองหลวง จังหวัดปทุมธานี
รัฐบาลไทย-ข่าวทำเนียบรัฐบาล-ธพส. อวดเบิกจ่ายงบลงทุนไตรมาส 3 ได้เกินเป้า 181 % พร้อมจัดสัมมนาต่างจังหวัดสิ้นเดือนนี้ ตามนโยบาย รมว.คลัง
วันพุธที่ 14 ตุลาคม 2563
ธพส. อวดเบิกจ่ายงบลงทุนไตรมาส 3 ได้เกินเป้า 181 % พร้อมจัดสัมมนาต่างจังหวัดสิ้นเดือนนี้ ตามนโยบาย รมว.คลัง
ธพส.รับนโยบายการดําเนินงานด้านเศรษฐกิจภาพรวมจาก รมว.คลัง ชูผลเบิกจ่ายงบลงทุน เร่งรัดการใช้จ่ายงบประมาณไตรมาส 3 เกินเป้า พร้อมจัดสัมมนากระตุ้นเศรษฐกิจ และการท่องเที่ยวภายในประเทศ ตามนโยบายรัฐบาล ระหว่างวันที่ 23-24 ตุลาคมนี้ ณ จ.เชียงใหม่
บริษัท ธนารักษ์พัฒนาสินทรัพย์ จํากัด (ธพส.) รับนโยบายการดําเนินงานด้านเศรษฐกิจภาพรวมจาก นายอาคม เติมพิทยาไพสิฐ รัฐมนตรีว่าการกระทรวงการคลัง ชูผลเบิกจ่ายงบลงทุน เร่งรัดการใช้จ่ายงบประมาณไตรมาส 3 เกินเป้า พร้อมจัดสัมมนากระตุ้นเศรษฐกิจ และการท่องเที่ยวภายในประเทศ ตามนโยบายรัฐบาล ระหว่างวันที่ 23-24 ตุลาคมนี้ ณ จังหวัดเชียงใหม่
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด กล่าวว่า ธพส. ได้เข้ารับนโยบายการดําเนินงานเร่งด่วนจากนายอาคม เติมพิทยาไพสิฐ รัฐมนตรีว่าการกระทรวงการคลังคนใหม่ โดยเน้นการแก้ปัญหาเศรษฐกิจภาพรวม ดูแลภาคธุรกิจที่ได้รับผลกระทบจากโควิด-19 ซึ่งส่งผลกระทบต่อกําลังซื้อและระบบฐานรากภายในประเทศ จึงให้ความสําคัญกับการบริหารภาพรวมเศรษฐกิจให้ฟื้นตัวโดยเร็ว เร่งรัดการใช้จ่ายงบประมาณแผ่นดิน เพื่อให้กระแสเม็ดเงินไหลเวียนเข้าสู่ระบบเศรษฐกิจของประเทศ
สําหรับไตรมาส 3 ที่ผ่านมา ธพส. สามารถเบิกจ่ายงบลงทุนที่ได้รับอนุมัติจาก สํานักงานสภาพัฒนาการเศรษฐกิจและสังคมแห่งชาติจํานวน 429 ล้านบาท ได้มากกว่าที่ตั้งไว้ถึง 181 เปอร์เซ็นต์ ซึ่งส่วนใหญ่เป็นงบลงทุนในการพัฒนาพื้นที่ส่วนขยายโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซนซี กว่า 160 ล้านบาท
นอกจากนี้ เพื่อสนองนโยบายจากภาครัฐ ธพส. ยังเตรียมจัดสัมมนาเพื่อถ่ายทอดนโยบายการดําเนินงานในปีงบประมาณ 2564 ให้แก่พนักงาน ณ จังหวัดเชียงใหม่ หวังกระตุ้นเศรษฐกิจ และการท่องเที่ยวภายในประเทศ ระหว่างวันที่ 23-24 ตุลาคม นี้ อีกด้วย
ส่วนประชาสัมพันธ์ บริษัท ธนารักษ์พัฒนาสินทรัพย์ จํากัด (ธพส.)
โทร. 0 2142 2264
รัฐบาลไทย-ข่าวทำเนียบรัฐบาล-อนุทิน ลงพื้นที่เยี่ยมผู้ประสบภัยน้ำท่วม อ.ปากช่อง จ.นครราชสีมา
วันอาทิตย์ที่ 11 ตุลาคม 2563
อนุทิน ลงพื้นที่เยี่ยมผู้ประสบภัยน้ําท่วม อ.ปากช่อง จ.นครราชสีมา
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่เยี่ยมผู้ประสบภัยน้ําท่วม อําเภอปากช่อง จังหวัดนครราชสีมา พร้อมมอบเวชภัณฑ์ เครื่องอุปโภคบริโภค กําชับทีมแพทย์ให้บริการและดูแลประชาชนอย่างเต็มที่
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่เยี่ยมผู้ประสบภัยน้ําท่วม อําเภอปากช่อง จังหวัดนครราชสีมา พร้อมมอบเวชภัณฑ์ เครื่องอุปโภคบริโภค กําชับทีมแพทย์ให้บริการและดูแลประชาชนอย่างเต็มที่
วันนี้ (11 ตุลาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 และคณะผู้บริหาร ลงพื้นที่ตรวจเยี่ยมและให้กําลังใจผู้ประสบอุทกภัยพื้นที่ อําเภอปากช่อง จังหวัดนครราชสีมา พร้อมมอบเวชภัณฑ์ เครื่องอุปโภคบริโภคที่โรงพยาบาลส่งเสริมสุขภาพตําบลขนงพระใต้, บริษัท ทีโอที จํากัด สาขาปากช่อง และศาลาวัดท่ามะนาว ตําบลหนองสาหร่าย อําเภอปากช่อง
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า พลเอกประยุทธ์ จันทร์โอชา นายกรัฐมนตรี มีความห่วงใยประชาชนที่ได้รับผลกระทบจากอุทกภัยพื้นที่อําเภอปากช่อง ได้รับทราบความเสียหายที่เกิดขึ้น และกําชับให้ลงพื้นที่เพื่อช่วยเหลือเป็นการเร่งด่วน ทั้งนี้ ได้กําชับให้ทีมแพทย์และสาธารณสุขให้บริการดูแลสุขภาพประชาชนอย่างเต็มที่ รวมถึงร่วมมือกับหน่วยงานในพื้นที่ เพื่อให้การดูแลครอบคลุมทุกด้านให้มากที่สุด
นายอนุทิน กล่าวต่อว่า ขอให้กําลังใจพี่น้องประชาชน และขอยืนยันว่า กระทรวงสาธารณสุขมีความพร้อมอย่างเต็มที่ ทั้งในพื้นที่ อ.ปากช่อง และทุกภาคของประเทศในการให้บริการดูแลสุขภาพอนามัยและรักษาพยาบาล โดยเฉพาะช่วงภายหลังน้ําลด มักมีโรคที่ตามมากับน้ําท่วม เช่น โรคฉี่หนู ต้องรักษาร่างกายให้สะอาดอยู่เสมอ
และต้องระวังอันตรายจากอุปกรณ์ไฟฟ้า ปลั๊กไฟ ที่อาจเกิดขึ้นได้
สําหรับอําเภอปากช่อง มีพื้นที่ที่ได้รับผลกระทบ 6 ตําบล ได้แก่ ต.หมูสี ต.ขนงพระใต้ ต.หนองสาหร่าย ต.จันทึก ต.ปากช่อง และเทศบาลเมืองปากช่อง มีสถานบริการที่ได้รับผลกระทบ คือ คลินิกหมอครอบครัวประปา ต.ประปา ได้รับความเสียหายจากน้ําท่วมพื้นอาคาร ยังไม่สามารถเปิดให้บริการได้ตามปกติ
ทั้งนี้ ทีมแพทย์และสาธารณสุขได้จัดหน่วยบริการทางการแพทย์เคลื่อนที่ โดยมีทีมแพทย์และเจ้าหน้าที่ จากโรงพยาบาลปากช่องนานา ศูนย์อนามัยที่ 9 นครราชสีมา ดูแลพี่น้องประชาชน โดยเฉพาะโรคเรื้อรัง ให้ได้รับยาต่อเนื่อง พร้อมทีมสุขภาพจิต จากศูนย์สุขภาพจิตที่ 9 นครราชสีมา รพ.จิตเวชนครราชสีมา เยียวยา ฟื้นฟูจิตใจและประเมินความเครียดเบื้องต้น แก่ประชาชนที่ได้รับผลกระทบประสบภัยน้ําท่วม จํานวน 2 จุด ได้แก่ โรงพยาบาลส่งเสริมสุขภาพตําบลขนงพระใต้ และศาลาวัดท่ามะนาว ตําบลหนองสาหร่าย อําเภอปากช่อง
*************************************** 11 ตุลาคม 2563
รัฐบาลไทย-ข่าวทำเนียบรัฐบาล-รพ.โพธาราม จ.ราชบุรี เปิดบริการรับยาผ่าน Drive Thru ลดแออัด
วันอาทิตย์ที่ 11 ตุลาคม 2563
รพ.โพธาราม จ.ราชบุรี เปิดบริการรับยาผ่าน Drive Thru ลดแออัด
โฆษกกระทรวงสาธารณสุข เผยโรงพยาบาลโพธาราม จังหวัดราชบุรี เปิดบริการรับยาแบบ Drive Thru ช่วยลดเวลารอคอยจาก 1-2 ชั่วโมงเหลือเพียง 5 นาที ลดความแออัดร้อยละ 50 ในคลินิกเบาหวาน ความดัน จักษุ จิตเวช และโรคกระดูก ชูเป็น New Normal ลดความเสี่ยงติดเชื้อโควิ
โฆษกกระทรวงสาธารณสุข เผยโรงพยาบาลโพธาราม จังหวัดราชบุรี เปิดบริการรับยาแบบ Drive Thru ช่วยลดเวลารอคอยจาก 1-2 ชั่วโมงเหลือเพียง 5 นาที ลดความแออัดร้อยละ 50 ในคลินิกเบาหวาน ความดัน จักษุ จิตเวช และโรคกระดูก ชูเป็น New Normal ลดความเสี่ยงติดเชื้อโควิด 19
แพทย์หญิงพรรณประภา ยงค์ตระกูล โฆษกกระทรวงสาธารณสุข กล่าวว่า โรงพยาบาลโพธาราม จังหวัดราชบุรี ได้พัฒนาระบบบริการ "Drive Thru Medicine รับยาบนรถไม่พบแพทย์" เพื่อลดความเสี่ยงจากการระบาดของโรคโควิด 19 ในช่วงที่ผ่านมา ที่ต้องมีมาตรการเว้นระยะห่าง ในการลดความแออัดและลดโอกาสเสี่ยงในการติดเชื้อภายในโรงพยาบาล จากการให้บริการพบว่า ช่วยลดความแออัดลงได้ร้อยละ 50 ในกลุ่มโรคเบาหวาน และความดันโลหิตสูง ขณะนี้มีการขยายผลการรับยาด้วยวิธี Drive Thru ไปยังคลินิกจักษุ คลินิกจิตเวช และคลินิกกระดูกผู้รับบริการมีความพึงพอใจร้อยละ 96 เนื่องจากลดเวลารอคอยจากเดิมใช้เวลา 1-2 ชั่วโมง แต่ใช้เวลารับยาเพียง 5 นาที และลดความเสี่ยงในการมารับเชื้อภายในโรงพยาบาล ถือเป็นการให้บริการวิถีใหม่หรือ New Normal เพื่อลดความเสี่ยงโรคโควิด 19
ด้านแพทย์หญิงถิรนัน สาสุนีย์ หัวหน้ากลุ่มงานผู้ป่วยนอก โรงพยาบาลโพธาราม จังหวัดราชบุรี กล่าวว่าผู้ป่วยที่จะเข้าร่วมโครงการต้องเป็นผู้ป่วยเก่าที่รับการรักษาอยู่ก่อนและมีอาการคงที่ โดยพยาบาลจะติดต่อว่า สนใจรับยาด้วยวิธี Drive Thru หรือไม่หากคนไข้สะดวกรับยาด้วยวิธีนี้ พยาบาลจะนัดหมายวันและเวลาในการมารับยา และส่งข้อมูลไปยังเภสัชกร เพื่อจัดยาตามลําดับคิวไว้เป็นชุดๆ และติดใบนัดหมายไว้ที่ถุงยา เมื่อผู้ป่วยมาถึงโรงพยาบาลสามารถแจ้ง รปภ.ว่ามารับยาด้วยวิธีดังกล่าว รปภ.จะติดบัตรคิวไว้ที่หน้ารถ เมื่อขับเข้ามาในเส้นทางที่กําหนดไว้จนถึงจุดรับบริการ ก็จะรับยาที่จัดเตรียมไว้จากเภสัชกร ซึ่งจะมีการสอบถามและตรวจสอบความถูกต้อง เพื่อไม่ให้เกิดการจ่ายยาที่ผิดพลาด ให้คําแนะนําเรื่องของการใช้ยา และนัดหมายการรับบริการในครั้งต่อไป เมื่อรับยาเสร็จก็สามารถขับรถกลับบ้านได้ทันที โดยไม่ต้องลงจากรถ ใช้เวลาเฉลี่ยประมาณ 3-5 นาทีต่อคัน ญาติผู้ป่วยสามารถขับรถมารับยาแทนได้ แต่จะมีการตรวจสอบความถูกต้องด้วย
ทั้งนี้ ปัจจัยที่ทําให้ดําเนินการเรื่องนี้ได้ เนื่องจากการจราจรไม่ติดขัด ประกอบกับโรงพยาบาลมีพื้นที่ แต่จะต้องจัดบริการในช่วงเวลาบ่าย เพื่อหลีกเลี่ยงความหนาแน่นจากการมีผู้ป่วยมาพบแพทย์และรักษาในช่วงเช้า โดยเฉลี่ยมีผู้ป่วยรับยาด้วยวิธีนี้ 40 รายต่อวัน ใช้เวลาดําเนินการให้ยาผู้ป่วยจนครบทุกรายประมาณ 1-2 ชั่วโมง
*************************************** 11 ตุลาคม 2563
รัฐบาลไทย-ข่าวทำเนียบรัฐบาล-นายกฯ สั่งเข้มป้องกันการลักลอบปาล์ม รัฐบาลผนึกกำลังดันราคาพุ่ง พร้อมพัฒนาระยะยาว
วันอาทิตย์ที่ 11 ตุลาคม 2563
นายกฯ สั่งเข้มป้องกันการลักลอบปาล์ม รัฐบาลผนึกกําลังดันราคาพุ่ง พร้อมพัฒนาระยะยาว
นายกฯ สั่งเข้มป้องกันการลักลอบปาล์ม รัฐบาลผนึกกําลังดันราคาพุ่ง พร้อมพัฒนาระยะยาว
นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า จากที่ระดับราคาปาล์มน้ํามันตั้งแต่เดือนก.ย.ที่ผ่านมาได้ขยับตัวสูงขึ้น สูงกว่าราคาที่รัฐบาลได้ประกันรายได้ที่กิโลกรัมละ 4 บาท ปัจจัยสําคัญมาจากการดําเนินการของภาครัฐที่ได้ออกมาตรการดูดซับน้ํามันปาล์มดิบล้นตลาด ได้แก่ 1) กําหนดให้น้ํามันไบโอดีเซล B10 เป็นน้ํามันมาตรฐาน แทน B7 ซึ่งมีผลบังคับใช้ตั้งแต่ 1 ต.ค. ที่ผ่านมา คาดว่าจะช่วยดูดซับปริมาณน้ํามันปาล์มดิบได้ประมาณปีละ 2.2 ล้านตัน และส่งเสริม B20 ให้เป็นพลังงานทางเลือก 2) ให้การไฟฟ้าฝ่ายผลิตแห่งประเทศไทย (กฟผ.) รับซื้อน้ํามันปาล์มดิบ 3.6 แสนตัน ซึ่งได้ดําเนินการครบแล้ว 3) ผลักดันการส่งออกนํา้มันปาล์มส่วนเกิน 3 แสนตัน ภายในปี 2564 และ 4) เดินหน้าติดตั้งมิเตอร์วัดปริมาณน้ํามันปาล์มดิบของโรงงาน เพื่อทราบปริมาณน้ํามันที่มีอยู่จริงซึ่งเป็นข้อมูลสําคัญต่อการบริหารสต๊อกให้มีเสถียรภาพ
ส่วนเรื่องการป้องกันการลักลอบนําเข้าน้ํามันปาล์มเป็นอีกหนึ่งประเด็นที่รัฐบาลให้ความสําคัญเพราะเป็นปัจจัยที่จะทําให้ราคาพืชผลเกษตรลดลง และชาวสวนปาล์มมีความกังวลอยู่ ทั้งนี้ รัฐบาลได้มีมาตรการป้องกันไว้ คือ การกําหนดด่านเฉพาะ 3 ด่าน ที่อนุญาตให้นําเข้าสินค้าน้ํามันปาล์ม ได้แก่ 1) ด่านศุลกากรมาบตาพุด 2) สํานักงานศุลกากรท่าเรือกรุงเทพ และ 3) สํานักงานศุลกากรท่าเรือแหลมฉบัง สําหรับการนําผ่านสินค้าน้ํามันปาล์มไปยังประเทศอื่น อนุญาตให้มีด่านต้นทางเพียงแห่งเดียว คือ สํานักงานศุลกากรท่าเรือกรุงเทพ มีด่านปลายทาง 3 แห่ง ได้แก่ 1) ด่านศุลกากรจันทบุรี 2)ด่านศุลกากรหนองคาย และ 3) ด่านศุลกากรแม่สอด ไม่เพียงแค่นั้น นายกรัฐมนตรียังได้สั่งการให้หน่วยงานที่เกี่ยวข้อง กวดขันเรื่องการตรวจสอบการนําเข้าสินค้าตามด่านสินค้าชายแดน มีหน่วยงานหลัก อาทิ กรมการค้าภายใน กรมศุลกากร สํานักงานตรวจคนเข้าเมือง และกองอํานวยการรักษาความมั่นคงภายในราชอาณาจักร (กอ.รมน.) ประสานการทํางานอย่างเต็มที่เพื่อสกัดกั้นมิให้มีการลักลอบนําเข้าสินค้าและผลิตผลทางการเกษตร ไม่ว่าจะผ่านทางด่านหรือช่องทางตามธรรมชาติ
อนึ่ง ในระยะยาว รัฐบาลได้กําหนดยุทธศาสตร์ที่ให้ความสําคัญกับการเพิ่มผลผลิตโดยไม่ขยายพื้นที่ปลูก การเพิ่มเปอร์เซ็นต์น้ํามันให้ไม่ต่ํากว่า 18% การเพิ่มนวัตกรรมในการผลิตและแปรรูปปาล์มน้ํามัน โดยเฉพาะการเพิ่มมูลค่าในอุตสาหกรรมโอลิโอเคมิคอล ซึ่งเน้นการใช้ปาล์มน้ํามันเป็นวัตถุดิบสําหรับอุตสาหกรรมที่เกี่ยวข้อง เช่น การผลิตเครื่องสําอาง เคมีภัณฑ์ กลีเซอรีน สบู่ น้ํายาซักล้าง
“ขอให้ประชาชนมั่นใจว่า รัฐบาลมีมาตรการดูแลเกษตรกรชาวสวนปาล์มทั้งระยะสั้นและระยะยาวครบทั้งระบบ เพียงแต่ในหลายเรื่องต้องใช้เวลากว่าจะเห็นผลลัพธ์ตามที่ตั้งเป้าไว้ ส่วนการดูแลเรื่องผลกระทบจากการผันผวนของราคาปาล์ม รัฐบาลได้ต่ออายุโครงการประกันรายได้ผู้ปลูกปาล์มน้ํามัน จากสิ้นสุด ก.ย. เป็นสิ้นสุด ธ.ค. ซึ่งโครงการฯในรอบปี 62/63 ได้อนุมัติกรอบวงเงินไว้ 13,000 ล้านบาท แต่จ่ายชดเชยส่วนต่างราคาตลาดกับราคาประกันเพียง ประมาณ 6,000 ล้านบาท เนื่องจากราคาปาล์มอยู่ในเกณฑ์ดี และเมื่อสิ้นสุดเดือนธ.ค. รัฐบาลจะมีการพิจารณาเรื่องโครงการการประกันรายได้ต่อไป” นางสาวรัชดา กล่าว
-----------------------
รัฐบาลไทย-ข่าวทำเนียบรัฐบาล-นายกฯ เสียใจและสั่งช่วยเหลือประชาชนที่ประสบอุบัติเหตุรถไฟชนกับรถบัส ขณะเดินทางไปทำบุญ
วันอาทิตย์ที่ 11 ตุลาคม 2563
นายกฯ เสียใจและสั่งช่วยเหลือประชาชนที่ประสบอุบัติเหตุรถไฟชนกับรถบัส ขณะเดินทางไปทําบุญ
นายกฯ เสียใจและสั่งช่วยเหลือประชาชนที่ประสบอุบัติเหตุรถไฟชนกับรถบัส ขณะเดินทางไปทําบุญ
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่านายกรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบเหตุรถไฟบรรทุกสินค้าชนกับรถบัสของประชาชนในพื้นที่จังหวัดฉะเชิงเทรา ส่งผลให้มีผู้เสียชีวิต และผู้บาดเจ็บ โดยนายกรัฐมนตรีได้แสดงความเสียใจต่อเหตุการณ์ที่เกิดขึ้น และกําชับให้ผู้ว่าราชการจังหวัดฉะเชิงเทรา หน่วยงานบรรเทาสาธารณภัย หน่วยบริหารการแพทย์ฉุกเฉิน รวมทั้งเจ้าหน้าที่ตํารวจ เร่งดูแลและให้ความช่วยเหลือผู้บาดเจ็บ และอํานวยความสะดวกแก่ญาติผู้เสียชีวิตให้ดีที่สุด นอกจากนี้นายกรัฐมนตรีได้สั่งการให้หน่วยงานที่เกี่ยวข้องตรวจสอบหาสาเหตุของอุบัติเหตุในครั้งนี้เพื่อดําเนินการป้องกันและแก้ไขปัญหาต่อไปในอนาคต
นายกรัฐมนตรียังแสดงความห่วงใยประชาชน ในการเดินทางช่วงวันหยุดและอยู่ในช่วงการทําบุญทอดกฐิน เนื่องจากเป็นช่วงที่มีพายุเข้าไทยอย่างต่อเนื่องในหลายพื้นที่ ส่งผลกระทบต่อการเดินทาง ที่ลําบากขึ้นและต้องใช้ความระมัดระวังเป็นพิเศษ และขอให้หน่วยงาน เช่น กระทรวงคมนาคม ตํารวจ ทหาร ดูแลทั้งเส้นทางคมนาคม ให้เดินทางได้อย่างสะดวก และแจ้งเตือนประชาชนในพื้นที่ที่ควรหลีกเลี่ยง
นอกจากนั้น ทหารและพลเรือนที่มีหน้าที่รับผิดชอบต้องเตรียมพร้อมสําหรับบรรเทาภัยหากเกิดขึ้น จะได้รีบช่วยเหลือได้ทันที รวมทั้งขอให้ประชาชนใช้ถนน ยานพาหนะขับขี่อย่างปลอดภัยด้วยความไม่ประมาท
--------------------------